Knattspyrnufélagið Fram leggur áherslu á að öllum líði vel í starfi félagsins . Einelti og annað ofbeldi er ekki liðið innan raða félagsins . Leitast er við að fyrirbyggja einelti og ofbeldi og leysa þau mál sem upp koma á farsælan hátt . Skilgreining á einelti : Einelti er endurtekið ofbeldi eða áreitni sem stjórnað er af einstaklingi eða hópi og beinist að einstaklingi sem tekst ekki að verja sig . Einelti er ofbeldi og félagsleg útskúfun sem getur haft alvarlegar afleiðingar fyrir þolandann og gerandann . Einelti getur bæði verið líkamlegt og andlegt . Barsmíðar , spörk , hrindingar og líkamlegar meiðingar geta flokkast til líkamlegs eineltis en dæmi um birtingarmyndir andlegs eineltis eru stríðni , útilokun , útskúfun , særandi umtal , höfnun og hótanir . Verklagsreglur í eineltismálum : Hver sá sem verður var við einelti skal gera þjálfara viðkomandi flokks grein fyrir því . Þjálfari reynir að leysa hvert atvik um leið og það kemur upp eða eins fljótt og mögulegt er . Þjálfari ræðir við aðila málsins , fær fram sjónarmið beggja og reynir að fá sem skýrasta mynd af málinu . Þjálfari ræðir við geranda / gerendur , einn í einu , áminnir þá og gerir þeim ljóst að einelti verði ekki liðið innan hópsins . Þjálfari ræðir jafnframt við þolandann í einrúmi , sýnir honum stuðning og leggur áherslu á að eineltið sé ekki þolandanum að kenna . Þjálfari hefur samband við foreldra / forráðamenn málsaðila , upplýsir þá um málið og óskar eftir stuðningi þeirra við að leysa það farsællega . Leysist málið ekki á farsælan og auðveldan hátt gerir þjálfari framkvæmdastjóra / íþróttafulltrúa grein fyrir málinu . Íþróttafulltrúi hefur samband við námsráðgjafa skóla málsaðilanna og upplýsir hann um málið enda er samstarf íþróttafélaga og skóla mikilvægt við úrlausn slíkra mála . Mikilvægt er að skilaboðin um að einelti sé ekki liðið komi úr sem flestum áttum ; frá foreldrum / forráðamönnum , skóla og íþróttafélagi . Þjálfari fylgist vel með málsaðilum í framhaldinu . Meti hann það svo að málið hafi ekki verið leyst með framangreindum aðgerðum og eineltið haldi áfram er honum heimilt að útiloka geranda / gerendur tímabundið frá æfingum á meðan unnið er að frekari úrlausn málsins . Þjálfari skal tafarlaust gera foreldrum / forráðamönnum iðkendanna grein fyrir ákvörðun sinni . Hann skal jafnframt upplýsa framkvæmdastjóra / íþróttafulltrúa um ákvörðunina . Framkvæmdarstjóri / íþróttastjóri skulu í framhaldinu kalla eftir sérfræði aðstoð frá þjónustumiðstöð hverfisins og / eða fjölskyldumiðstöð og fá aðstoð þeirra við lausn málsins . Verði ágreinungur á milli Íþróttafulltrúa og forráðamanna barna um meðferð mála sem ekki tekst að leysa getur hvor aðili um sig vísað málinu til aðalstjórnar FRAM . Reykjavík 7. desember 2010 .